EkBass/fiwiki-20250220-pages-articles huggingface dataset:
Smoothie

thumb|upright|Smoothieta ja tehosekoitin. Smoothie on tehosekoittimella valmistettu hedelmä- marja- tai vihannessose tai edellisistä valmistettu sosejuoma, johon voidaan lisätä esimerkiksi rasvaa, viljaa, proteiinijauhetta tai maitotuotteita. Jos maito tai maitotuote muodostaa pääkomponentin, juomaa kutsutaan Suomessa pirtelöksi. Smoothie on peräisin Yhdysvalloista. Tämä usein väli- tai aamupalana nautittava juoma on yleensä happamanmakea. Vihanneksista valmistettuun smoothieen voidaan lisätä myös suolaa. Smoothie valmistetaan usein vähäkalorisista ainesosista, minkä ansiosta se on laihduttajien suosiossa. == Historia == Tehosekoittimet ja jääkaapit yleistyivät Yhdysvalloissa 1930-luvulta alkaen, ja oli mahdollista käyttää sellaisiakin hedelmiä ja marjoja, joita oli aiemmin ollut vähemmän saatavilla sesongin ulkopuolella. Steven Kuhnaun mukaan 1960-luvulla smoothiet olivat oleellinen osa hippien suosimaa makrobioottista ruokavaliota, ja smoothie-termikin on hippien keksimä. Kuhnau perusti nykyään Smoothie King -nimellä tunnetun ketjun Yhdysvalloissa 1970-luvun alussa. Kuhnau oli laktoosi-intolerantikko, joten hän ei voinut juoda maitotuotteita sisältäviä pirtelöitä. Toinen smoothieta tunnetuksi tehnyt on Jack LaLanne. Vuonna 1936 LaLanne perusti Kaliforniassa kuntoklubin, joka tarjosi ohjattua kuntosaliharjoittelua ja ravintoneuvontaa. 1950-luvulta vuoteen 1985 tv:ssä jatkunut The Jack LaLanne Show korosti terveellisen ravinnon merkitystä ja teki smoothieta tunnetummaksi. == Terveellisyys == Smoothien nestemäisessä muodossa olevat hiilihydraatit sulavat tavallista nopeammin, minkä seurauksena verensokeri heilahtelee enemmän kuin kiinteää ruokaa nautittaessa. Smoothie sisältää paljon nopeasti vereen vapautuvaa sokeria etenkin silloin, jos siihen lisätään hedelmämehua tai sokeria. Kaupallinen smoothie saattaa sisältää jopa enemmän sokeria kuin virvoitusjuoma. Rasvan tai proteiinin lisääminen laskee smoothien glykemiaindeksiä, jollon verensokeri pysyy tasaisempana. Myös kaurahiutaleet tekevät smoothiesta hitaammin sulavaa, koska ne muuttavat sen hyytelömäiseksi. Joskus on epäilty, että liukenematon kuitu pilkkoutuisi tehosekoittimessa niin pieniksi palasiksi ettei se hidastaisi enää ruoansulatusta. Tälle ei ole kuitenkaan löytynyt tukea tutkimuksista. == Lähteet == == Aiheesta muualla == Luokka:Ruokalajit Luokka:Alkoholittomat juomat Luokka:Hedelmäjuomat
Caquetá (departementti)

Caquetá on yksi Kolumbian 32 departementista. Sen pääkaupunki on Florencia, pinta-ala 88 965 km² ja asukasluku vuonna 2009 oli 442 033.Colombia: Departments Citypopulation. Departementti on Amazonin sademetsää. Joet ovat tärkeitä liikkumisväyliä. Niihin kuuluvat Caquetá, Caguán, Orteguaza, Yarí ja Apaporis.Caquetá Colombia-SA == Lähteet == == Aiheesta muualla == Luokka:Kolumbian departementit
Ulluko

Ulluko (Ullucus tuberosus) on etelä­amerikkalainen viljelys­kasvi, joka tuottaa perunan tapaisia syötäviä maan­alaisia mukuloita. Sitä viljellään lähes yksinomaan Andeilla, mutta tutkijat pitävät mahdollisena, että sitä voitaisiin tulevaisuudessa viljellä suuressa määrin laajalti muuallakin. Andien seudulla siitä käytetään yleisesti myös nimitystä papa lisa. Ullukon mukulat ovat pinnalta sileitä, tärkkelyspitoisia, miedon makuisia, yleensä pienempiä kuin perunat. Niiden väri vaihtelee; niitä on punaisia, keltaisia, valkoisia ja vihreitä. Ullukoa on viljelty Etelä-Amerikassa jo tuhansia vuosia. Se kasvaa Kolumbiasta Argentiinan pohjois­osiin ulottuvalla alueella, pää­asiassa 3 000-4 000 metrin korkeudessa Andien vuoristossa. Vaikka tämä alue on lähellä päiväntasaajaa, näin korkealla vuoristossa on jo selvästi viileämpää kuin tropiikissa alavilla mailla. Ulluko onkin sopeutunut erityisesti juuri Andien olo­suhteisiin, minkä vuoksi sen viljelys ei olekaan sanottavasti levinnyt muualle. Erityisesti päivittäinen valoisa aika ei saa olla liian pitkä, minkä vuoksi se ei tuota mukuloista lauhkeassa vyöhykkeessä, jossa kesäisin on valoisaa suurimman osan vuoro­kaudesta. Ullukoa lisätään kasvullisesti mukuloista, sillä hedelmiä ja siemeniä kasviin ei useimmiten muodostu lainkaan. Vielä 1980-luvulla ei edes tiedetty, minkälaisia sen hedelmät ja siemenet ovat, vaan kasvin luultiin kokonaan menettäneen kykynsä muodostaa siemeniä. Ullukoa on kuitenkin tutkittu Turun yliopistossa yhteistyössä eteläamerikkalaisten tutkijoiden kanssa, ja tällöin kasvi on saatu eräillä edellytyksillä tuottamaan siemeniä, jotka on saatu myös itämään. Havaintoa on pidetty erityisen merkittävänä, koska se tekee mahdolliseksi risteyttää eri kantoja keskenään uusien lajikkeiden kehittämiseksi. Tämä saattaa tehdä mahdolliseksi ullukon laajamittaisen viljelyksen muuallakin kuin Andeilla. Ullukon etuina on, että se tulee toimeen niukkaravinteisessakin maaperässä, eivätkä sitä vaivaa kasvitaudit läheskään yhtä pahasti kuin perunaa. == Lähteet == * === Viitteet === == Aiheesta muualla == * ITIS: Ullucus tuberosus Luokka:Basellakasvit Luokka:Juurekset
Mingəçevir

Mingəçevir () on kaupunki Azerbaidžanissa. Se sijaitsee Kurajoen varrella 288 kilometriä Bakusta länteen. Kaupunki muodostaa Yevlaxin piirin ympäröimän erillisen hallintoalueen. Sinne johtaa Bakun ja Tbilisin väliseltä rautatieltä haarautuva sivurata. Asukkaita on 97 000 henkeä (vuonna 2010). Aikaisemmin kaupungissa oli huomattavat venäläis- ja armenialaisvähemmistöt (12,7 ja 12,6 % vuonna 1959). Vuoden 1999 väestönlaskennan mukaan 98,1 % asukkaista on azereja ja 1,1 % venäläisiä. Paikkakunta on syntynyt vuonna 1945 Mingəçevirin vesivoimalaitoksen rakentamisen yhteydessä. Vuonna 1948 siitä tuli kaupunki. Nykyään Mingəçevirissä toimii kahden sähkövoimalan lisäksi kutomo, kaapelitehdas, kumitehdas, sähköeristeitä valmistava tehdas, lasikuitutehdas, kaksi konepajaa sekä elintarviketeollisuutta. Nähtävyyksiin kuuluvat vuonna 1952 rakennettu teatteritalo (entinen energeetikkojen kulttuuripalatsi) sekä kulttuuri- ja lepopuisto, jonka sisäänkäyntiä koristaa Səməd Vurğunin muistomerkki. Kaupungin lähellä sijaitsee Taka-Kaukasian suurin arkeologinen löytöpaikka. Sen esine-, hauta- ja rakennuslöydöt ulottuvat 2000-luvulta eaa. aina 1600-luvulle saakka. ==Lähteet== ==Aiheesta muualla== * Mingəçevirin kaupungin sivusto * Azerb.com: Mingechaur * Azerbaidjan: Territorial and administrative units , , Luokka:Azerbaidžanin kaupungit
Radioactive

"Radioactive" on yhdysvaltalaisen rockyhtye Kings of Leonin viidennen studioalbumin, Come Around Sundownin, ensimmäinen single. Kappale ja sen musiikkivideo julkaistiin 8. syyskuuta yhtyeen verkkosivuilla. Seuraavana päivänä se soi ensi kertaa radiossa. 14. syyskuuta kappale julkaistiin iTunesissa Yhdysvalloissa ja päivää myöhemmin muualla maailmassa. Kappale oli ehdokkaana Grammyn saajaksi kategorioissa "Paras rock-kappale" ja "Paras rock- esitys duolta tai ryhmältä". ==Kappalelista== Digitaalinen lataus # UK 2-kappaleinen CD single # # Luokka:Vuoden 2010 kappaleet Luokka:Kings of Leonin kappaleet
Cauca

Cauca on yksi Kolumbian 32 departementista. Sen pääkaupunki on Popayán, pinta- ala 29 308 km² ja asukasluku vuonna 2009 oli noin 1,3 miljoonaa.Colombia: Departments Citypopulation. Kohta, jossa läntinen ja keskinen vuorijono eroavat toisistaan, sijaitsee Caucan departementissa, samoin kuin suurten jokien Magdalena, Cauca, Caquetá ja Patía lähteet. Alueella on järviä, vesiputouksia ja kuumia lähteitä. Departementti on Kolumbian toiseksi suurin sokeriruo’on tuotantoalue.Cauca Colombia-SA == Lähteet == == Aiheesta muualla == Luokka:Kolumbian departementit
Pyro (kappale)

"Pyro" on yhdysvaltalaisen rockyhtyeen Kings of Leonin viidennen studioalbumin toinen single ja se julkaistiin 9. joulukuuta 2010. Kappaleen musiikkivideo julkaistiin samaan aikaan kuin itse single. == Kappaleet == ;Digitaalinen lataus # Luokka:Vuoden 2010 kappaleet Luokka:Kings of Leonin kappaleet
Holmes hölmöilee

Holmes hölmöilee (Without a Clue) on vuonna 1988 valmistunut brittiläinen komediaelokuva, jonka ohjasi Thom Eberhardt. Pääosissa ovat Michael Caine ja Ben Kingsley. ==Juoni== "Sherlock Holmes" on tohtori John Watsonin luoma hahmo, jonka nimen turvin Watson voi ratkoa rikoksia tuntemattomana. Suuri yleisö kuitenkin haluaa nähdä kuuluisan salapoliisin, ja Watson palkkaakin juopon työttömän näyttelijän, Reginald Kincaidin, esittämään Holmesia. Watson ja "Holmes" estävät pankkiryöstön, ja Holmes paistattelee lehdistön suosiossa, vaikka Watson onkin tehnyt käytännössä kaiken työn. Watson kyllästyy Kincaidin sietämättömään käytökseen ja antaa hänelle potkut. Watson kuitenkin joutuu palkkaamaan Kincaidin uudelleen, kun Englannin hallitus vaati Sherlock Holmesin ratkaisemaan Englannin pankkiin ja Peter Gilesiin liittyvän arvoituksen. ==Näyttelijät== Luokka:Brittiläiset komediaelokuvat Luokka:Vuoden 1988 brittiläiset elokuvat Luokka:Sherlock Holmes
Angels Never Die

__NOTOC__ Angels Never Die on Doron viides sooloalbumi, joka julkaistiin 22. helmikuuta 1993. == Kappaleet == # # # # # # # # # # # # == Lähteet == == Aiheesta muualla == * Angels Never Die discogs.com -sivustolla * Luokka:Vuoden 1993 albumit Luokka:Saksalaiset metallialbumit
Bakong

thumb|Bakongin temppelivuori Bakong () on temppeli Kambodžassa lähellä nykyistä Roluosia. Kuningas Indravarman I (hallitsi 877-889) rakennutti sen 881 khmerien valtakunnan silloiseen pääkaupunkiin Hariharalayaan. Bakong on hindulainen Shivalle pyhitetty temppeli. Glaize 1944, s. 195 Bakong oli Hariharalayan päätemppeli. Muodoltaan se oli keinotekoiselle kukkulalle rakennettu temppelivuori, joka kuvasti hindulaisen kosmologian Meru-vuorta. Meru-vuoren tapaan Bakongissa oli viisi porrastettua tasoa tai ”maailmaa”: nagat, garudat, rakshasat, yakshat ja huipulla maharadžat. Khmerien temppeleistä Bakong kuvastaa kaikkein tarkimmin Meru-vuorta. == Lähteet == * === Viitteet === Luokka:Kambodžan rakennukset ja rakennelmat
Cəlilabadin piirikunta

Cəlilabadin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1441 neliökilometriä. Asukkaita on 193 800 henkeä (vuonna 2010). Cəlilabadin piiri sijaitsee Azerbaidžanin kaakkoisosassa Talyšvuorten reuna-alueella. Se rajoittuu pohjoisessa Biləsuvarin, idässä Neftçalan ja etelässä Masallın ja Yardımlın piireihin sekä lännessä Iraniin. Piirin keskus on Cəlilabadin kaupunki, josta on 210 kilometriä maan pääkaupunkiin Bakuun. Toinen huomattavampi paikkakunta on Göytəpən kaupunki. Kuntia on yhteensä 119 ja kyliä 117. Kaupunkiväestön osuus on 29,1 % (vuonna 2010). Aikaisemmin seudulla oli huomattava venäläisvähemmistö (13,3 % vuonna 1959). Vuoden 1999 väestönlaskennan mukaan 99,7 % asukkaista on azereja. Piirin kautta kulkee Bakun ja Astaran välinen M3-valtatie. Seudun pääelinkeino on maatalous, joka on keskittynyt viljan ja perunan viljelyyn sekä karjanhoitoon. Paikallislehtenä ilmestyy Yeni gün (”Uusi päivä”). ==Lähteet== ==Aiheesta muualla== * Cəlilabadin piirin sivusto * Azerbaidjan: Territorial and administrative units , , *
Blue Echoes

Blue Echoes on trumpetisti Markku Johanssonin kolmas studioalbumi, joka julkaistiin alkukeväästä 1986. Albumi julkaistiin vuonna 1986 vinyylilevynä Dig It -levymerkillä vinyylilevynä ja vuonna 1987 CD-levynä. CD-painos sisältää neljä bonuskappaletta, jotka ovat Johanssonin aiemmalta studioalbumilta Funny Tricks But Beautiful (1982). == Kappaleet == Kaikki kappaleet säveltänyt ja sovittanut Markku Johansson. === Vinyylilevy === === A-puoli === # # # # === B-puoli === # * # # # # === CD-levyn kappaleet === # # # # # * # * # * # * # * # # # # # (*) Julkaistu alunperin Markku Johanssonin albumilla Funny Tricks But Beautiful. == Kokoonpano == * Markku Johansson - flyygelitorvi, trumpetti ja sähkötrumpetti * Peter Lerche - akustiset -ja sähkökitarat * Olli Ahvenlahti - piano ja sähköpiano * Kari Litmanen - syntetisaattorit * Heikki Virtanen - basso * Jari-Pekka Karvonen - rummut ja lyömäsoittimet * Pertti Päivinen - tenorisaksofoni (1-3) * Juhani Aaltonen - huilu (2, 5), altto- ja bassohuilut (7) === Kokoonpano CD-painoksen bonuskappaleissa (5-9) === * Markku Johansson - flyygelitorvi, trumpetti ja sähkötrumpetti * Juha Björninen - akustiset -ja sähkökitarat * Olli Ahvenlahti - piano, sähköpiano ja Oberheim-syntetisaattorit * Heikki Virtanen - basso * Tapani Ikonen - rummut ja lyömäsoittimet * Juhani Aaltonen - saksofonit ja huilut === Tuotanto === * Markku Johansson - sävellykset, sovitukset ja tuottaja (Finnlevy) * Fazer Songs - julkaisija * Juha Laakso - äänitys (Takomo Studios syyskuu 1985) * Tom Vuori - äänitys (CD-painoksen bonuskappaleet 5-9: Takomo Studios, Helsinki, marraskuu 1981)* * Timo Lindström - vastaava tuottaja * Erik Uddström - valokuvat == Vastaanotto == Helsingin Sanomien Lauri Karvonen sanoi levyn olevan uusi osoitus Markku Johanssonin kyvystä tehdä samalla sekä myyvää että taitavaa musiikkia. Hän rinnasti Johanssonin tyylin flyygelitorvensoittajana tunnettuun Chuck Mangioneen. Fazerin Musiikkikerhon jäsenlehdessä Hilkka Hyttinen totesi: == Lähteet == == Aiheesta muualla == * Blue Echoes discogs.com -sivustolla Luokka:Vuoden 1986 albumit Luokka:Suomalaiset jazzalbumit Luokka:Markku Johanssonin tuottamat albumit
Apinakuningas (elokuva)

Apinakuningas () on kiinalainen vuonna 1961 valmistunut animaatioelokuva. Elokuvan ohjasi Wan Laiming, ja sen tuottamiseen osallistuivat kaikki neljä Wanin veljstä. Elokuva valmistui kiinalaisen animaatioteollisuuden huippuaikana 1960-luvulla, ja se saavutti useita palkintoja. Elokuva sai sekä kansallista että kansainvälistä arvostusta. Elokuvan tyyli on animaation ja musiikin osalta ottanut vaikutteita kiinalaisesta oopperasta. Wan Guchan, yksi neljästä Wanin veljeksestä ja yksi Tie Shan Gong Zhu -elokuvan piirtäjistä alkoi suunnitella uutta elokuvaa heti sen valmistumisen jälkeen vuonna 1941. Projekti kuitenkin viivästyi kymmenen vuotta ensin Toisen Kiinan–Japanin sodan ja myöhemmin Kiinan sisällissodan takia. Wan palasi Shanghaihin vuonna 1954 ja Apinakuninkaan tuotanto jatkui. Elokuvan ensimmäinen osa valmistui vuonna 1961 ja toinen vuonna 1964. Ensimmäisen kerran elokuvan molemmat osat esitettiin yhdessä vuonna 1965. == Tarina == Juoni pohjautuu kiinalaisen kirjallisuuden klassikon Xiyoujiin ensimmäisiin lukuihin. Päähenkilö on Taivaan Jadekeisaria vastaan kapinoiva Apinakuningas Sun Wukong. == Vaikutus == Elokuvan nimi vakiintui Kiinan kielessä tarkoittamaan henkilöä, joka aikaansaa sotkun. Elokuvasta tuli yksi merkittävimmistä aasialaisista elokuvista. Lukemattomat animaatiosovitukset ovat käyttäneet Xiyouji-kertomusta, mutta useat pitävät vuoden 1964 versiota lähimpänä alkuperäistä, sopivimpana ja muistettavimpana. luokka:Kiinalaiset elokuvat Luokka:Animaatioelokuvat Luokka:Vuoden 1961 elokuvat
Hot Mainstream Rock Tracks

Hot Mainstream Rock Tracks on yhdysvaltalaisen Billboard-lehden julkaisema lista soitetuimmista kappaleista valtavirran rock-radioasemilla, joilla soitetaan pääasiassa rock-kappaleita. Lista aloitti toimintansa vuonna 1981, ja se tunnettiin alun perin nimellä Top Tracks. Lista on vuosien aikana tunnettu myös nimellä Rock Albums chart. == Aiheesta muualla == * Hot Mainstream Rock Tracks Billboard Luokka:Billboardin musiikkilistat
Cəlil Məmmədquluzadə

Cəlil Hüseynqulu oğlu Məmmədquluzadə (salanimi Molla Nəsrəddin, 22. helmikuuta 1866 Nahitševan – 4. tammikuuta 1932 Baku) oli azerbaidžanilainen kirjailija ja yhteiskunnallinen vaikuttaja. Cəlil Məmmədquluzadə syntyi kauppiaan perheeseen. Hän kävi koraanikoulun ja Nahitševanin kaupunkikoulun, valmistui vuonna 1887 Gorin opettajaseminaarista ja toimi maaseutukoulujen opettajana. Vuonna 1898 hän muutti Jerevaniin ja vuonna 1903 Tbilisiin, jossa hän työskenteli azerinkielisen Şərqi-rus (”Venäjän itä”) -lehden toimittajana. Vuonna 1906 hän alkoi julkaista Molla Nəsrəddin -pilalehteä, joka edistyksillisine näkemyksineen sai valtavan suosion ja herätti suuttumusta taantumuksellisissa piireissä. Muslimipapisto langetti lehden julkaisijalle jopa kuolemantuomion. Vuonna 1920 Məmmədquluzadə muutti perheineen Täbriziin, mutta palasi vuonna 1922 Bakuun, jossa hän jatkoi Molla Nəsrəddinin julkaisemista sekä työskenteli Yeni yolin (”Uusi tie”) ja muiden lehtien toimittajana. Məmmədquluzadə tunnetaan lyhyen satiirisen kertomuksen mestarina. Hänen ensimmäinen huomattava teoksensa on vuonna 1894 kirjoitettu pienoisromaani Eşşəyin itməkliyi (”Aasin katoaminen”), joka ilmestyi vasta vuonna 1936. Komediat Ölülər (”Vainajat”, 1909) ja Dəli yığıncağı (”Mielipuolten kokous”, julkaistu 1936) on suunnattu islaminuskoa vastaan. Məmmədquluzadən tuotannolla oli huomattava vaikutus aikansa azerikirjallisuuteen ja yhteiskunnalliseen ajatteluun. Kirjailijan mukaan on nimetty Nahitševanin musiikki- ja draamateatteri sekä Cəlilabadin piirikeskus. ==Lähteet== ==Aiheesta muualla== * Kratkaja literaturnaja entsiklopedija Luokka:Azerbaidžanilaiset kirjailijat Luokka:Vuonna 1866 syntyneet Luokka:Vuonna 1932 kuolleet
Preah Ko

thumb|Preah Kon temppeli Preah Ko tai Prah Ko ( suom. ”pyhä sonni”) on temppeli Kambodžassa lähellä nykyistä Roluosia. Kuningas Indravarman I (hallitsi 877-889) rakennutti sen 879 khmerien valtakunnan silloiseen pääkaupunkiin Hariharalayaan. Preah Ko on hindulainen Shivalle pyhitetty temppeli. Glaize 1944, s. 201 == Lähteet == * === Viitteet === Luokka:Kambodžan rakennukset ja rakennelmat Luokka:Hindutemppelit
Sea Islandsin hurrikaani 1893

27\. elokuuta 1893 Yhdysvaltain Savannahiin iski Sea Islandsin hurrikaanina tunnetuksi tullut voimakas myrsky, joka surmasi noin 2 000 henkeä Georgian ja Etelä-Carolinan rannikon Sea Islands -saarilla. Yli 30 000 ihmistä jäi kodittomaksi. Pelastustyöt pääsivät alkamaan vasta 1. lokakuuta. ==Lähteet== Luokka:Vuoden 1893 onnettomuudet Luokka:Trooppiset hirmumyrskyt
Seyid Əzim Şirvani

Seyid Əzim Şirvani (9. heinäkuuta 1835 Şamaxı – 20. toukokuuta 1888 Şamaxı) oli azerbaidžanilainen runoilija ja kansanvalistaja. Seyid Əzim syntyi muslimipapin perheeseen. Hän sai uskonnollisen koulutuksen Bagdadissa ja Egyptissä. Palattuaan Şamaxıin hän luopui pappisurastaan, kiinnostui luonnontieteistä, opiskeli venäjää sekä harrasti venäläistä ja eurooppalaista kirjallisuutta. Hän perusti Şamaxıin venäläis-azerbaidžanilaisen koulun, jossa opiskeltiin maallisia aineita, azeria ja venäjää. Gaseelimittaisissa rakkausrunoissaan Seyid Əzim jatkaa Füzulin klassista perinnettä. Satiirisissa runoissaan ja faabeleissaan hän arvostelee takapajuisuutta ja tietämättömyyttä. Seyid Əzim valistustyö synnytti kirjallisuuskerhoja Bakuun, Şamaxıin, Şuşaan ja muihin kaupunkeihin. Satiirinen runoilija Sabir on hänen oppilaansa. ==Lähteet== ==Aiheesta muualla== * Kratkaja literaturnaja entsiklopedija Luokka:Azerbaidžanilaiset runoilijat Luokka:Vuonna 1835 syntyneet Luokka:Vuonna 1888 kuolleet
Valtikka

thumb|Hammurabin laki -laatassa on kuvattu valtikkaa pitelevä hallitsija. Valtikka on sauva, joka kruunun tavoin symboloi monarkin valtaa. Se kuuluu hallitsijan keskeisimpiin regalioihin. Jo muinaisessa Egyptissä faaraoiden ja jumalten tunnuksiin kuului was-valtikka. ==Katso myös== *Bulava ==Aiheesta muualla== Luokka:Sauvat
Valtakunnanomena

thumb|Pyhän saksalais-roomalaisen keisarikunnan valtakunnanomena. Valtakunnanomena on regaali. Se on pallonmuotoinen esine, jonka yläosassa on risti. Sitä käyttivät lähinnä kuninkaat. Valtakunnanomena kuvaa maapalloa. == Lähteet == == Aiheesta muualla == Luokka:Monarkia
Sabir

Sabir (oikealta nimeltään Ələkbər Zeynalabdin oğlu Tahirzadə, 31. toukokuuta 1862 Şamaxı – 25. heinäkuuta 1911 Şamaxı) oli azerbaidžanilainen runoilija. Ələkbər Tahirzadə syntyi pikkukauppiaan perheeseen. Hän kävi koraanikoulun ja opiskeli sen jälkeen runoilija Seyid Əzim Şirvanin perustamassa ”uusimetodisessa” koulussa, jossa luettiin myös yleissivistäviä aineita, azeria ja venäjää. Şirvanin johdolla Tahirzadə alkoi kirjoittaa runoja, mutta joutui pian jättämään koulun, työskentelemään isänsä kaupassa ja elättämään perhettään. Vuodesta 1903 lähtien runoilija julkaisi teoksiaan useilla eri salanimillä, joista tunnetuimmaksi tuli Sabir (”kärsivällinen”). Vuoden 1905 vallankumoustapahtumat herättivät hänessä kiinnostuksen yhteiskunnallisiin aiheisiin. Vuonna 1906 Sabirista tuli yksi pilalehti Molla Nəsrəddinin vakituisista avustajista. Satiirisissa runoissaan hän arvosteli yhteiskunnallista taantumusta ja kulttuurista takapajuisuutta sekä kommentoi ajankohtaisia tapahtumia. Yhdessä Cəlil Məmmədquluzadən kanssa Sabiria pidetään azerbaidžanilaisen satiirisen koulukunnan perustajana. ==Lähteet== ==Aiheesta muualla== * Kratkaja literaturnaja entsiklopedija Luokka:Azerbaidžanilaiset runoilijat Luokka:Vuonna 1862 syntyneet Luokka:Vuonna 1911 kuolleet
Skanssi (täsmennyssivu)

Skanssi voi tarkoittaa seuraavia asioita: * Skanssi, historiallinen linnoitemuoto * Skanssi, kaupunginosa Turussa * Skanssi-Uittamo, suuralue Turussa * Skanssi, kauppakeskus Turussa * Skanssi, merimiesten makuutilojen nimitys * Kyrön skanssi, linnake Karviassa * Utajärven skanssi, linnake Utajärvellä
Pétur Sakari

Pétur Sakari (s. 1992) on suomalainen urkutaiteilija.Matti Mattila. Alla eteläisen taivaan. Annorlunda Mediatuotanto Oy; 31 joulukuu 2014. ISBN 978-952-68089-3-2. sivu 303. Hän vietti useita lapsuusvuosiaan Islannissa, jossa hänen isänsä Petri Sakari toimi kansallisorkesterin kapellimestarina. Etunimi Pétur on islanninkielinen.Suuren urkusoinnin huumaa, YLE Radio 1 23.2.2011 Sakari julkaisi debyyttialbuminsa vuonna 2010. Toisen albuminsa (2014) myötä hän on noussut yhdeksi lupaavimmista suomalaisista urkutaiteilijoista. Hän valmistui ylioppilaaksi Ressun lukiosta vuonna 2013 ja opiskellut musiikkia muun muassa Pariisissa ja Sibelius-AkatemiassaMarc Rochester. "The Great Organ of Saint-Etienne-du-Mont, Paris". Gramophone.. ==Lähteet== ==Aiheesta muualla== *Pétur Sakarin verkkosivut Luokka:Suomalaiset urkurit Luokka:Vuonna 1992 syntyneet Luokka:Elävät henkilöt
Falklandin punta

Falklandin punta on Yhdistyneen kuningaskunnan merentakaisen alueen, Falklandinsaarten, valuutta. Valuutan symbolina on punnan symboli £, tai vaihtoehtoisesti FK£. Valuutan ISO 4217 -tunnus on FKP. Vuonna 1974 valuutan kolikoita olivat ½, 1, 2, 5 ja 10 pennin kolikot. Vuonna 1980 myös 50 pennin kolikot otettiin käyttöön. Seuraavaksi käyttöön otettiin 20 pennin kolikot 1982, 1 punnan kolikot 1987 ja 2 punnan kolikot 2004. ½ pennin kolikko poistettiin käytöstä jo vuonna 1983. Kaikkien kolikoiden suhde on sama kuin Englannin puntienkin. Luokka:Amerikan rahayksiköt Luokka:Falklandinsaaret
Partitu di a Nazione Corsa

Partitu di a Nazione Corsa on korsikalainen saaren suurempaa autonomiaa ajava poliittinen puolue. Se kuitenkin vastustaa Korsikan itsenäisyyttä ja joidenkin Korsikalaisten ryhmittymien harjoittamaa väkivaltaa. Puolueen perustivat Unione di u Populu Corsu, A Scelta Nova ja A Mossa Naziunale puolueiden edustajat vuonna 2002. Puolueella on 11 edustajaa Korsikan parlamentissa sekä kunnissa yli sata edustajaa, joista 6 toimii kuntiensa pormestarina. Lisäksi puolueella on vuoden 2009 Euroopan unionin parlamenttivaalien jälkeen yksi edustaja Euroopan parlamentissa, François Alfonsi, joka valittiin Ranskalaiselta Europe Écologie-vaalilistalta ja on Euroopan vihreä puolueen jäsen. ==Lähteet== luokka:Ranskan puolueet luokka:Liberaalinationalistiset puolueet Luokka:Euroopan vapaa allianssi
Maria Rydqvist

Maria Rydqvist (s. 22. maaliskuuta 1983) on ruotsalainen hiihtäjä. Hän edusti seuratasolla Östersunds SK:ta. Rydqvist kilpaili maailmancupissa vuodesta 2003 vuoteen 2017 asti. Hän oli kolmen parhaan joukossa neljässä eri viestiosakilpailussa ja hänen paras henkilökohtainen sijoituksensa on viides. Rydqvist osallistui MM-kisoihin ensimmäistä kertaa vuonna 2005. Tuolloin hän oli mukana maansa kahdeksanneksi sijoittuneessa viestijoukkueessa. Rydqvist sijoittui yhdistelmäkilpailussa kuudenneksi Oslon MM-kisoissa 2011. Falunin MM-kilpailuissa 2015 hän hiihti kolmannen osuuden Ruotsin hopeajoukkueessa 4 × 5 kilometrin viestissä. Hän oli lisäksi 10 kilometrin vapaan hiihtotavan kilpailussa neljäs ja yhdistelmäkilpailussa yhdeksäs. == Lähteet == Luokka:Ruotsalaiset maastohiihtäjät Luokka:Vuonna 1983 syntyneet Luokka:Elävät henkilöt
Tweed Run

Tweed Run eli ”tweedpyöräily” on vuodesta 2009 alkaen vuosittain Lontoossa järjestetty pyöräretki, joka on saanut nimensä osallistujien pukukoodiin kuuluvan tweedkankaan mukaan. Pyöräiltävä reitti kiertelee pääkaupungin nähtävyyksiä, vuonna 2011 reitin varrella olivat esimerkiksi St Paulin katedraali, Big Ben, Buckinghamin palatsi ja Savile Row. Retkeen sisältyy myös tauko teetä ja muuta virkistystä varten. Lontoon Tweed Run -retkelle osallistuakseen pyöräilijän tulee maksaa rekisteröintimaksu, jonka järjestäjät ilmoittavat lahjoittavansa hyväntekeväisyyteen. Osallistujia rohkaistaan pukeutumaan vanhaan tapaan tweediin, pyöräilyviittoihin ja suuriin lippahattuihin, sekä ilmaisevan menneen maailman tyyliä myös puvustuksen yksityiskohdissa ja ajamaan mahdollisimman vanhoilla polkupyörillä. Vuoden 2009 ajon jälkeen vastaavia tapahtumia on järjestetty useilla paikkakunnilla Yhdysvalloissa, Kanadassa, Euroopassa, Australiassa ja Japanissa. 13. helmikuuta 2011 Helsingissä järjestettiin tapahtuman ensimmäinen suomalaisversio, joka oli saanut nimen Winter Tweed Run (”talvinen tweedpyöräily”). == Lähteet == * Tweed Run -tapahtuman kotisivu * Jenita Sillanpää: Tweedistä herrasmiehet tunnetaan. Helsingin Sanomat 14.2.2011, s. A13. * == Aiheesta muualla == Luokka:Pyöräily Luokka:Lontoon tapahtumat
Vaqif

Molla Pənah Vaqif (noin 1717 nykyisen Qazaxin piirin Salahlın kylä – 1797 Şuşa) oli azerbaidžanilainen runoilija ja valtiomies. Vaqif syntyi talonpojan perheeseen. Hän sai hyvän koulutuksen, osasi persiaa ja arabiaa, tunsi tähtitiedettä, matematiikkaa, arkkitehtuuria, musiikkia ja runoutta. Vaqif työskenteli madrasan opettajana Qazaxissa ja myöhemmin Karabahissa, jonka kaani İbrahimxəlil kutsui hänet hoviinsa ulkoasioista vastaavaksi visiiriksi (ulkoministeriksi). Vaqifin johdolla Karabah muodosti Georgian sekä Tališin ja Jerevanin kaanikuntien kanssa Persian-vastaisen liittokunnan. Hän kävi neuvotteluja myös Venäjän kanssa. Vuonna 1797 Persian šaahi Aga Muhammed valloitti Karabahin pääkaupungin Şuşan ja heitti Vaqifin vankilaan odottamaan teloitusta. Hänet pelasti samana yönä tapahtunut šaahin salamurha. Pian tämän jälkeen vallan kaappasi İbrahimxəlilin veljenpoika Məhəmməd bəy Cavanşir, joka tapatti Vaqifin ja tämän pojan Əlin. Murhan jälkeen Vaqifin koti hävitettiin ja hänen käsikirjoituksensa tuhottiin. Hänen teoksensa on koottu myöhemmin eri lähteistä ja suullisesta perinteestä. Ensimmäinen kokoelma ilmestyi vuonna 1856 ja täydellinen laitos vuonna 1945. Vaqif oli Azerbaidžanin kansanomaisen taiderunouden edelläkävijä. Hänen lyriikkansa on elämäniloista ja realistista. Aikansa romantikoista poiketen hän kuvaa konkreettisia kaunottaria ja lihallisen rakkauden nautintoja. Myöhäistuotannon aiheita ovat ihmisen voimattomuus kohtalon edessä, pettymyksen tunteet ja ironinen suhtautuminen kavalaan maailmaan. Ystävänsä Vidadin kanssa Vaqif toi azerbaidžanilaiseen taiderunouteen aşıq-kansanrunoilijoiden qoşma-muodon, mutta hallitsi erinomaisesti myös Füzulin koulukunnan klassiset muodot. ==Lähteet== ==Aiheesta muualla== * Kratkaja literaturnaja entsiklopedija Luokka:Azerbaidžanilaiset runoilijat Luokka:1710-luvulla syntyneet Luokka:Vuonna 1797 kuolleet
Vidadi

thumb|175px|Vidadi. Molla Vəli Vidadi (1709 Şamxor, nykyinen Şəmkir – 1809 nykyisen Qazahin piirin Şıxlın kylä) oli azerbaidžanilainen runoilija. Vidadi toimi kirjurina ja opettajana sekä työskenteli Georgian kuninkaan Erekle II:n palveluksessa. Hänen kansankielellä kirjoittamansa realistinen runous on lähellä aşıq-kansanrunoilijoiden perinnettä. Epätoivon ja surun leimaamat runot kuvaavat kriittisesti verenvuodatuksen ja sekasorron leimaamaa feodalismin loppuvaihetta. Huomattava sija Vidadin tuotannossa on runomuotoisella kirjeenvaihdolla, jota hän kävi ystävänsä Vaqifin kanssa. ==Lähteet== ==Aiheesta muualla== * Kratkaja literaturnaja entsiklopedija Luokka:Azerbaidžanilaiset runoilijat Luokka:Opettajat Luokka:Yli satavuotiaiksi eläneet azerbaidžanilaiset Luokka:Vuonna 1709 syntyneet Luokka:Vuonna 1809 kuolleet
Hero (Clarence Clemonsin albumi)

Hero on Bruce Springsteenin The E Street Bandin saksofonistina tunnetuksi tulleen Clarence Clemonsin toinen omalla nimellä tehty albumi. Levyllä on Jake Nymanin sanoin kunnon irrottelua ja konstailematonta rock and rollia. Tunnelma on lämminhenkinen, vapautunut ja elämäniloinen. Levyn avauskappale soi aikanaan paljon radiossa ja siinä Clemons duetoi Jackson Brownen kanssa. Useimpien kappaleiden säveltäjä on tuottaja Narada Michael Walden. Lainakappaleista voi mainita vanhan The Walker Brothers -hitin "The Sun Ain't Gonna Shine Anymore". == Kappaleet == # You're a Friend of Mine # Temptation # It's Alright with Me Girl # Liberation Fire # The Sun Ain't Gonna Shine Anymore # I Wanna Be Your Hero # Cross the Line # Kissin' On U # Christina == Arvostelut == * Allmusic: Allmusic review == Lähteet == == Aiheesta muualla == * Hero discogs.com -sivustolla Luokka:Vuoden 1985 albumit Luokka:Clarence Clemonsin albumit
Suomen Teollisuusliitto

Suomen Teollisuusliitto oli suomalainen vuonna 1920 perustettu talouspoliittinen järjestö, jonka tarkoituksena oli yhdistää maan teollisuudenharjoittajat sekä eri teollisuusalojen yhtymät edistämään yhteiskunnalle hyödyllistä tuotantoa ja valvomaan teollisuuden yhteisiä etuja. Liitto julkaisi vuodesta 1924 kaksikielistä aikakauslehteä Suomen Teollisuus — Finlands Industri. Suomen Teollisuusliitto yhdistyi vuonna 1975 Metsäteollisuuden Keskusliiton ja Teollisuudenharjoittajain Liiton kanssa uudeksi Teollisuuden Keskusliitoksi. Suomen Teollisuusliiton toimitusjohtajina ovat toimineet: * Matti Viljanen 1921–1940 * Lauri Helenius 1940–1942 * Martti Levón 1943–1944 * Carl-Eric Olin 1946–1962 * Sakari T. Lehto 1964–1971 * Olli Ikkala 1971–1975 Luokka:Suomalaiset työnantajajärjestöt
Korsikalaiset

Korsikalaiset () ovat etninen ryhmä Korsikalla Ranskassa. Korsikalaiset puhuvat korsikan kieltä sekä ranskaa. Korsikan lisäksi korsikalaisia on suuria määriä Ranskan mannermaalla, Ranskan merentakaisilla alueilla ja esimerkiksi Yhdysvalloissa. Korsikan ulkopuolella asuvien korsikalaisten määrä on suurempi kuin Korsikan asukkaiden määrä. == Historia == Ensimmäiset merkit ihmisasutuksesta Korsikalla ovat 9 000–10 000 vuotta vanhoja. Korsikaa hallitsi ensin etruskit ja sittemmin Karthago, kunnes Rooman valtakunta valloitti sen 259 eaa. Vandaalit ja muut saarelle hyökkääjät ajoivat pimeän keskiajan aikana asukkaita rannikolta sisämaahan. Vuonna 1077 saari siirtyi Pisan valtaan ja päätyi siltä Genovalle vuonna 1284. Suuren osan Genovan valtakautta saari oli alttiina arabien ja turkkilaisten rosvohyökkäyksille. 1700-luvulla Korsika oli pariin otteeseen itsenäinen, mutta se päätyi lopullisesti Ranskalle vuonna 1796. Ranskan valtakaudella Korsika teollistui ja sen väestö kasvoi. Maatalouden kärsittyä kilpailussa muiden Ranskan alueiden kanssa suuri osa jäi ilman töitä ja monet muuttivat saarelta töihin muualle. Nationalistiset liikkeet ovat tehneet 1900-luvun jälkipuoliskolla Korsikalla useita terrori-iskuja. == Genetiikka == Vuoden 2019 geenitutkimuksen mukaan korsikalaiset muodostavat klusterin, joka on lähellä keski- ja pohjoisitalialaisia. Pieni osa korsikalaisista sijoittuu klusterin ulkopuolelle lähemmäs ranskalaisia ja Iberian niemimaan väestöä, mikä kertonee hiljattaisen maahanmuuton aiheuttamasta heterogeenisyydestä. == Lähteet == == Aiheesta muualla == Luokka:Korsika Luokka:Ranskan etniset ryhmät
Eva Logar

Eva Logar (s. 8. maaliskuuta 1991 Ljubljana) on slovenialainen mäkihyppääjä. Hän edustaa seuratasolla SD Zabrdjea. Hän on pituudeltaan 172 cm. Logar on kilpaillut Continental Cupissa vuodesta 2005 lähtien. Hän on sijoittunut kolmen parhaan joukkoon viidessä osakilpailussa. Continental Cupin kokonaiskilpailussa hän oli kolmas kaudella 2010–2011. Maailmancupissa hän on kilpaillut marraskuusta 2012 lähtien. Parhaimmillaan hän on sijoittunut neljänneksi Sapporossa helmikuussa 2013. Logar on sijoittunut MM-kisoissa 27:nneksi Liberecissä 2009 ja neljänneksi Oslossa 2011. Sotšin olympialaisissa 2014 hän oli 27:s. == Lähteet == == Aiheesta muualla == Luokka:Slovenialaiset mäkihyppääjät Luokka:Vuonna 1991 syntyneet Luokka:Elävät henkilöt
Benadirit

Benadirit () ovat arabeista polveutuva etninen ryhmä Somaliassa. Benadirit puhuvat äidinkielenään arabiaa ja toisena kielenään somaliaa. Benadirit polveutuvat nykyisten Saudi-Arabian, Jemenin, Omanin ja Iranin alueelta tulleista arabeista, joista ensimmäiset tulivat maahan jo 1 500 vuotta sitten. He asettuivat rannikolle, joka tuli myöhemmin tunnetuksi benadirirannikkona. Benadirit olivat kauppiaita ja heidän rakentamistaan kaupungeista tuli alueen kaupan keskuksia. He olivat tärkeä tekijä myös islamin leviämisessä alueella. 1950-luvulla benadirit osallistuivat politiikkaan omien puolueidensa kautta. Somalian sisällissodan aikana 1990-luvun alussa benadirit joutuivat aseellisten joukkojen hyökkäysten kohteeksi, joille he olivat alttiita koska he eivät olleet muodostaneet omia aseellisia joukkojaan. Nykyisin benadirejä on muutama tuhat ja heistä valtaosa asuu Mogadishussa, Brawassa ja Mercassa. Lisäksi Kismayossa elää edelleen bajuni-nimellä tunnettu benadiriryhmä, jonka jäsenet harjoittavat pääasiassa kalastusta. ==Lähteet== Luokka:Somalian etniset ryhmät
Until Death

Until Death (televisioesityksessä käytetty myös nimeä Until Death – kosto tai kuolema) on vuonna 2007 suoraan DVD:lle julkaistu yhdysvaltalainen toimintaelokuva. Elokuvan on ohjannut Simon Fellows Dan Harrisin ja James Portolesen käsikirjoituksen pohjalta. Pääosissa näyttelivät muun muassa Jean- Claude Van Damme ja Stephen Rea. ==Juoni== Anthony Stowe on poliisi, joka on jäänyt koukkuun heroiiniin. Hän on pitkään yrittänyt saada pidätettyä entistä pariaan Callaghania, josta on tullut menestynyt huumekauppias. Erään peitetehtävän aikana kaksi poliisia kuitenkin tapetaan Stowen yrittäessä ennen aikojaan rynnätä paikalle pidättääkseen Callaghanin. Huumeet, rahat ja vakoilukamera katoavat samalla reissulla, eikä Callaghanista jää myöskään jälkeäkään. Stowen perhe-elämäkin vaikeutuu, kun hänen vaimonsa Valerie odottaa lasta, joka ei kuitenkaan ole heidän yhteinen. Stowe vaipuu yhä syvemmälle huumeiden ja viinan käytössä ja ajautuu lopulta kuoleman partaalle, kun Callaghanin miehet ampuvat hänet koomaan. Herättyään Stowe viedään kotihoitoon, jossa hän yrittää tervehtyä saamistaan hermovammoista. Stowe päättää uuden mahdollisuuden myötä hyödyntää tilaisuutensa ja ryhtyy auttamaan lähimmäisiään ja kostamaan Callaghanille tekonsa. == Rooleissa == ==Kuvaukset== Elokuva kuvattiin pääosin New Boyana Film Studiosilla Bulgarian Sofiassa sekä New Orleansissa, Yhdysvalloissa.Until Death MovieStation Viitattu 16.9.2011 ==Suomessa== Suomessa elokuva julkaistiin 22. elokuuta 2007.Release dates for Until Death imdb Viitattu 27.2.2011 Elokuvan televisioensi-ilta oli 7. heinäkuuta 2011 Nelosella. ==Lähteet== Luokka:Vuoden 2007 yhdysvaltalaiset elokuvat Luokka:Yhdysvaltalaiset toimintaelokuvat Luokka:Simon Fellowsin ohjaamat elokuvat Luokka:Suoraan videolle julkaistut elokuvat
Maja Vtič

Maja Vtič (s. 27. tammikuuta 1988 Novo mesto, Jugoslavia) on slovenialainen mäkihyppääjä. Vtič on kilpaillut Continental Cupissa vuodesta 2004 lähtien. Hän on voittanut kolme kilpailua ja sijoittunut kolmen parhaan joukkoon yhteensä 12 osakilpailussa. Continental Cupin kokonaiskilpailussa hän oli kolmas kaudella 2011–2012. Maailmancupissa hän saavutti ensimmäisen palkintosijansa helmikuussa 2014 Hinzenbachissa sijoituttuaan kolmanneksi. Hän oli joulukuussa 2015 toinen Lillehammerissa sekä tammikuussa 2016 Zaōn kilpailuissa kolmas ja toinen. Ensimmäisen voittonsa hän saavutti Ljubnossa 13. helmikuuta 2016. Ljubnon toisessa kilpailussa hän oli toinen, samoin 19. helmikuuta 2016 Lahdessa. Almatyssa hän oli 28. helmikuuta kolmas. Maailmancupin kokonaiskilpailussa hän oli kolmas kaudella 2015–2016 sekä kuudes kausilla 2013–2014 ja 2014–2015. Vtič osallistui MM-kisoihin ensimmäistä kertaa vuonna Oslossa 2011. Tuolloin hän sijoittui normaalimäen kilpailussa viidenneksi. Val di Fiemmessä 2013 hän oli normaalimäen 19:s. Sotšin olympialaisissa 2014 hän oli normaalimäen kilpailussa kuudes. Falunin MM-kilpailuissa 2015 hän oli normaalimäen 13:s ja sekajoukkuemäessä viides. Lahdessa 2017 Vtič hyppäsi 17:nneksi. Nuorten MM-kilpailuissa hän sai pronssia henkilökohtaisessa kilpailussa 2007. == Lähteet == == Aiheesta muualla == Luokka:Slovenialaiset mäkihyppääjät Luokka:Vuonna 1988 syntyneet Luokka:Elävät henkilöt
Isosyanaatit

Isosyanaatti on typpi-, hiili- ja happiatomeista koostuva funktionaalinen ryhmä, jonka rakenne on –N=C=O. Sitä ei tule sekoittaa syanaattiryhmään, joka on koostunut eri tavalla (–O–C≡N), tai isosyanideihin (R-N≡C). == Isosyanaatteja == * butyyli-isosyanaatti (C5H9NO / CH3(CH2)3NCO), CAS-numero: 111-36-4 * fenyyli-isosyanaatti (C6H5NCO), CAS-numero: 103-71-9 * metyyli- isosyanaatti (CH3NCO), CAS-numero: 624-83-9 * sykloheksyyli-isosyanaatti (C7H11NO / C6H11NCO), CAS-numero: 3173-53-3 * tolueenidi-isosyanaatti == Aiheesta muualla == * Isosyanaatit Työterveyslaitos * IUPAC Gold Book: Isocyanates * Luokka:Funktionaaliset ryhmät
Kymin kihlakunta

Kymin kihlakunta () on entinen Suomen kihlakunta, joka sijaitsi Viipurin läänissä. Vuonna 1940 kihlakuntaan kuuluivat seuraavat kunnat: * Haapasaari * Kymi * Miehikkälä * Pyhtää * Sippola * Suursaari * Säkkijärvi * Tytärsaari * Vehkalahti * Virolahti * Ylämaa Kihlakunnan ulkopuolella oli Haminan ja Kotkan kaupungit. Kihlakunnan maapinta-ala oli 3 472,72 km² (1.1.1938), ja sen väkiluku oli 73 046 henkeä (31.12.1939). ==Lähteet== Luokka:Suomen kihlakunnat Luokka:Kymenlaakson historia Luokka:Viipurin lääni
Paviljonki (Jyväskylä)

thumb|Jyväskylän Paviljonki Paviljonki on Jyväskylän Lutakossa sijaitseva messu- ja kongressikeskus, joka valmistui vuonna 2002. Keskus on yksi Suomen suurimmista, ja siellä järjestetään vuosittain lähes 700 tapahtumaa, josta tunnetuin on Suomen ralli. Paviljongissa on neljä suurikokoista messuhallia, kolme auditoriota, kolme luentosalia, kaksi VIP-salia, viisi ravintolaa ja yhdeksänkerroksinen Solo Sokos Hotel Paviljonki. Nelikerroksisen pysäköintihallin lisäksi keskuksen tontilla on kolme pysäköintialuetta.http://www.paviljonki.fi Paviljongin isoa Wilhelm-salia alettiin keväällä 2023 remontoida Jyväskylään kauan kaivatuksi konserttisaliksi muun muassa Jyväskylä Sinfonian käyttöön. Tämä tapahtuu muun muassa akustiikkaa parantamalla ja näyttämöä suurentamalla. Hankkeen on määrä valmistua keväällä 2024. == Paviljongin tilat == Paviljongin tilat Paviljongin tilat Messuhallit * A-halli * B-halli * C-halli * D-halli Auditoriot * Iso sali (1 200 paikkaa) *: sali jaettuna: * Wilhelm-sali (A1) (600 paikkaa) * Wivi-sali (A2) (300 paikkaa) * Wolmar-sali (A3) (300 paikkaa) Luentosalit * Alvar (K305) (80 paikkaa) * Anton (K306) (40 paikkaa) * Elsi (K307) (60 paikkaa) Kokoustilat * Felix (K301) (26 paikkaa) * Minna (K302) (10 paikkaa) * Robert (K303) (12 paikkaa) VIP-tilat * VIP Kaarle (8 paikkaa, neuvottelupöytä ja oleskelutila) * VIP Wäinö (12 paikkaa, neuvottelupöytä) * VIP Club (esiintyjälämpiö, oleskelutila ja minikeittiö 20 henkilölle) Ravintolat * Pääravintola * Ravintola Faneri * AulaCafe / Pub * À la Carte Menuetti * Näytteilleasettajaravintola (tilauksesta) == Paviljongin katon sortuminen == Paviljongin B2-hallin katto sortui lauantaina 1. helmikuuta 2003, kun keskiviikosta perjantaihin järjestettyä Next Step -messua korjattiin pois. Sortumisen välitön syy oli 26 vaarnatapin puuttuminen tärkeästä liitoksesta. Katon rakenteissa havaittiin myös muita puutteita. Ihmisiä ei jäänyt sortumisen alle. Next Step -messuilla oli vieraillut yhteensä 33 000 ihmistä ja vielä viimeisenä päivänä 10 000 ihmistä. Kihlakunnansyyttäjä nosti syytteet ja vaati sakkorangaistusta kahdelle rakennusyhtiöiden vastuuhenkilölle vaaran aiheuttamisesta. Tammikuussa 2008 Jyväskylän käräjäoikeus totesi syytetyt syyttömiksi. ==Lähteet== == Aiheesta muualla == * Jyväskylän Paviljongin sivut Luokka:Jyväskylän rakennukset ja rakennelmat Luokka:Messukeskukset Luokka:Lutakko
Selene I

Selene I () on Arthur C. Clarken tieteisromaani vuodelta 1961. Teos oli ehdolla Hugo-palkinnolle. == Lähteet == * ===Viitteet=== == Aiheesta muualla == * Andrew Seaman: A Fall of Moondust. Infinity plus 29.6.2002. * Jo Walton: A future that never came: Arthur C. Clarke’s A Fall of Moondust. Tor.com 29.9.2010. * Internet Speculative Fiction Database-sivustolla Luokka:Englantilaiset tieteisromaanit Luokka:Vuoden 1961 kirjat Luokka:Arthur C. Clarken teokset
Virtuaalivalo

Virtuaalivalo () on William Gibsonin tieteisromaani vuodelta 1993. Vuoteen 2006 sijoittuva teos on ensimmäinen osa Bridge-trilogiaa, joka oli Gibsonin toinen teossarja Sprawl-trilogian jälkeen. Teoksen on suomentanut Arto Häilä ja julkaissut suomeksi WSOY 1997. == Vastaanotto == Tähtivaeltaja- ja Portti- lehtien arvostelijoiden mukaan romaani jää sisällöltään kevyeksi. Kirjan henkilöt ovat kliseisiä ja juoni on ohut ja ennalta-arvattava.Toni Jerrman, Tähtivaeltaja 4/1997, Matti Rosvall, Portti 4/1997. Teos oli ehdolla Hugo- ja Locus-palkinnoille sekä voitti Prix Aurora-palkinnon. == Lähteet == == Aiheesta muualla == * Olsen, Lance: Virtual Light. Postmodern Culture 1994. * Internet Speculative Fiction Database Luokka:Yhdysvaltalaiset tieteisromaanit Luokka:Vuoden 1993 kirjat
Ylöjärven kirkko

Ylöjärven kirkko valmistui vuonna 1850 intendentinkonttorin laatimien piirustusten pohjalta vanhan 1842 palaneen puukirkon tilalle. Nykyinen empiretyylinen kirkko on muodoltaan länsitornillinen tasavartinen ristikirkko, jonka sisäkulmat on viistetty. Tornia vastapäätä itäisessä eli alttaripäädyssä on muuta runkohuonetta matalampi sakaristo. Kirkkoa on korjattu tai uudistettu vuosina 1904, 1907, 1927, 1928 ja 1966. Kellotornissa on kaksi kelloa, joiden valuvuodet ovat 1843 sekä 1860. Kirkon alkuperäiset 10-äänikertaiset urut oli rakentanut B. A. Thule vuonna 1886, ja Kangasalan Urkutehdas uudisti ne perusteellisesti vuoden 1927 korjaustöiden yhteydessä. Myös nykyiset 14-äänikertaiset urut ovat Kangasalan Urkutehtaan käsialaa, ja ne rakennettiin vuonna 1957. Kirkon alttaritaulun Ristiinnaulittu on maalannut R. W. Ekman vuonna 1870. == Aiheesta muualla == * Luokka:Ylöjärven kirkkorakennukset Luokka:Suomen puiset sisäviisteiset ristikirkot Luokka:Suomen 1800-luvulla rakennetut rakennukset ja rakennelmat
Kynsikkäät

Kynsikäs voi olla * kynsikäs, sormeton käsine * kynsikäs, kynsikkäiden (Lyophyllum) sukuun kuuluva sieni * Kynsikäs, järvi Lappeenrannassa * Kynsikäs, saari Haminan edustalla
Taakkapyörä

Taakka- eli rahtipyörä on tukevarakenteinen polkupyörä, joka on tehty muutamien kymmenten kilojen painoisten kuormien kuljettamiseen. Taakkapyöriä käytetään nykyään pääasiassa teollisuudessa tavaran saasteettomaan, hiljaiseen ja turvalliseen liikutteluun tehdashalleissa ja niiden ulkopuolella. Nykyään tavarankuljetuspyöriä on ryhdytty suunnittelemaan myös lapsiperheiden arkikäyttöön. Etenkin Tanskassa ja Hollannissa useiden lapsien kuljetukseen tarkoitetut perhepyörät ovat yleistyneet. Tavarapyöriä on muutamaa perustyyppiä. On kaksi- ja kolmipyöräisiä laatikko- eli lavapyöriä sekä pitkäperäpyöriä, joissa rahti kulkee pidennetyllä tarakalla. Taakkapyöriä voi myös lainata.https://www.ess.fi/paikalliset/425189https://yle.fi/a/3-11434500 ==Katso myös== *Peräpyörä ==Lähteet== *http://www.guardian.co.uk/environment/bike-blog/2011/feb/01/cargo-bike- bullitt-cetma-christiania The Guardian: Cargo bike makers carry high hopes *http://www.tavarafillari.fi/2011/01/erilaiset-tavarafillarityypit- laatikkopyora-pitkaperapyora-taakkapyora-peravaunu/ Erilaiset tavarapyörätyypit ===Viitteet=== ==Aiheesta muualla== *Tavara- ja perhepyöräsivusto Tavarafillari.fi Luokka:Polkupyörät
Euroopan elintarviketurvallisuusvirasto

Euroopan elintarviketurvallisuusviranomainen (, EFSA) on Euroopan unionin erillisvirasto, jonka tehtävänä on hoitaa EU-alueen elintarviketurvallisuusviranomaistehtäviä. Se tuottaa ja kokoaa riippumatonta tieteellistä tutkimustietoa elintarvikkeiden ja koko elintarvikeketjun turvallisuuden takaamiseksi. turvallisuuteen liittyvissä asioissa. Virasto myös tiedottaa elintarvikkeisiin liittyvistä olemassa olevista ja uusista riskeistä. Viraston palveluksessa on noin 430 henkeä. Pääjohtajana toimii tohtori Bernhard Url. EFSA:n vastuulla oleviin asioihin luetaan kuuluviksi elintarvikkeiden ja eläinrehujen turvallisuus, ravitsemus, eläinten terveys ja hyvinvointi, elintarvikeketjuun liittyvä kasvinsuojelu ja kasvien terveys. EFSA valvoo ja sääntelee EU:n tasolla muun muassa funktionaalisten elintarvikkeiden tai ravintolisien markkinoinnissa käytettäviä terveysväittämiä. Virasto perustettiin vuonna 2002 säädöksellä 178/2002. Suomi toivoi, että virasto sijoitettaisiin Helsinkiin,http://www.mtv.fi/uutiset/kotimaa/artikkeli/suomi-jyrkensi- kantaansa-elintarvikevirastosta/1992304 MTV Uutiset 4.11.2003 mutta Italian Parma sai sen. Suomessa EFSAn kansallisena koordinaatioviranomaisena (Focal Point) toimii Elintarviketurvallisuusvirasto Evira. ==Lähteet== ==Aiheesta muualla== * Evirasta Ruokavirastoon vuoden 2019 alussa. Ruokavirasto.fi Elintarviketurvallisuusvirasto Luokka:Parma
Yhtenäistetty nimeke

Yhtenäistetty nimeke () on kirjastoluetteloinnissa käytetty keinotekoinen nimenmuoto, jonka tarkoituksena on yksilöidä saman teoksen erilaiset ja erikieliset esiintymät yhden hakumuodon alle. Pyrkimyksenä on saada yhden teoksen kaikki tietokannassa esiintyvät muodot haettavaksi yhdellä nimellä. Yhtenäistetty nimeke liittyy kirjastojen auktoriteettivalvontaan: erikielisistä ja vaihtoehtoisista nimenmuodoista voidaan tehdä viittauksia valittuun yhtenäistettyyn nimenmuotoon. Erityisen hyödyllisiä yhtenäistetyt nimekkeet ovat musiikkiteosten yksilöimisessä, ja niitä onkin Suomessa hyödynnetty etenkin taidemusiikin luetteloinnissa. == Yhtenäistetyn nimekkeen muoto == Yhtenäistettyjä nimekkeitä on kahdenlaisia: erisnimiä ja yleisnimiä. Erisnimet ovat teoksista käytettäviksi sovittuja, usein alkukielisiä nimenmuotoja (esim. Kalevala, Raamattu, Finlandia, Zauberflöte). Yleisnimet muodostetaan yleensä teoksen monikkomuotoisesta teostyyppiä kuvaavasta sanasta (esim. Sinfoniat, Sonaatit), johon teoksen yksilöimiseksi lisätään täsmentävää tietoa, esim. esityskokoonpano, opus- tai teosluettelonumero, sävellaji jne. Myös erisnimiin voidaan tarvittaessa lisätä täsmentäviä tietoja. Yhtenäistetyn nimekkeen ympärillä käytetään hakasulkuja kertomassa, ettei nimekettä ole otettu luetteloitavasta julkaisusta. MARC 21 standardi käyttää kenttiä 130, 240, 243, 630, 730 ja 830 yhtenäistylle nimekkeelle. == Esimerkkejä yhtenäistetyistä nimekkeistä == * Apostolien teot [Raamattu. UT. Apostolien teot] * Sibeliuksen Finlandia Sibelius, Jean, säv. [Finlandia, op26] * Chopinin Vallankumousetydi Chopin, Frédéric, säv. [Etydit, piano, op10. Nro 12, c-molli] * Beethovenin Kevätsonaatin huilusovitus Beethoven, Ludvig van, säv. [Sonaatit, viulu, piano, op24, F-duuri; sov., huilu, piano] == Aiheesta muualla == * Verkkari (Helsingin yliopiston kirjaston verkkolehti) * ARSCA (Taideyliopistojen kirjastojen kokoelmatietokanta) * VIOLA (Suomen kansallisdiskografia) Luokka:Kirjastotiede
Hahmontunnistus (romaani)

Hahmontunnistus () on William Gibsonin vuonna 2003 ilmestynyt romaani. Gibson oli kirjoittanut kirjasta noin 100 sivua kun World Trade Centerin kaksoistornit kaatuivat johtaen kirjan maailman ja hahmojen taustatarinoiden uusiksikirjoittamiseen. == Lähteet == == Aiheesta muualla == * Andrew Leonard: Nodal point . Salon 13.2.2003. * Thomas M. Wagner: Pattern Recognition SF Reviews.net 2003. * Toby Litt: Back to the 80s The Guardian 26.4.2003. * Pat Kane: Pattern Recognition by William Gibson Independent 3.5.2003. * Toni Jerrman: Globaali trilleri ajan hermolla Helsingin Sanomat 29.12.2005. * Markku Soikkeli: Myyttinen matka internetin pimeyteen Turun Sanomat 9.2.2006. Luokka:Yhdysvaltalaiset romaanit Luokka:Yhdysvaltalaiset tieteisromaanit Luokka:Vuoden 2003 kirjat
Kashiwa Reysol

Kashiwa Reysol () on jalkapalloseura Kashiwan kaupungista Japanista. Joukkue pelaa J. Leaguessa, maan korkeimmalla sarjatasolla. == Saavutukset == * Japanin mestari 1972 ** pronssia 1999 ja 2000 * Keisarin cupin voittaja 1972 ja 1975 * Japanin liigacupin voittaja 1976 ja 1999 * Copa Suruga Bankin voittaja 2014 ==Entisiä pelaajia== * * * * * * * * * * * Akira Matsunaga (en) * * * * * * * * * * * * * * * * * * * * * * * * * * * * * * * * * * * * * * * * * * * * * * == Aiheesta muualla == * Seuran kotisivut Luokka:Japanilaiset jalkapalloseurat Luokka:Vuonna 1940 perustetut urheiluseurat Luokka:Chiban prefektuuri